Seylersche Schauspiel-Gesellschaft

Seylersche Schauspiel-Gesellschaft var en teatertrupp grunnlagt i 1769 av Abel Seyler, en sveitsiskfødt tidligere bankier som senere ble «den ledende støtte for tysk teater» i sin levetid.Wilhelm Kosch, "Seyler, Abel", in Dictionary of German Biography, eds. Walther Killy and Rudolf Vierhaus, Vol. 9, Walter de Gruyter, 2005, ISBN 3110966298, p. 308 Det ble en av de mest berømte vandrende teatertrupper og operaensembler i Europa på 1700-tallet, og bestod av noen av Tysklands ledende skuespillere, dramatikere og komponister.

Det var en videreføring av «Hamburgs nasjonalteater», Hamburgische Entreprise, et forsøk i regi av Seyler og hans kompanjonger på å etablere et tysk nasjonalteater med Ludvig Holbergs Kongelige Teater i København som forbilde, og med Gotthold Ephraim Lessing som dramaturg.

Seyler-kompaniet hadde rundt 60 medlemmer, herunder orkester, ballett, husdramatikere og scenedesignere. Fra kort etter opprettelsen i 1769 fikk kompaniet kontrakt med hoffet i Hannover på å spille ved hoffet og andre steder i kurfyrstedømmet, og Seyler ble utnevnt til «direktør for de kongelige og kurfyrstelige hoffskuespillere». Senere spilte teatertruppen ved slottsteateret i Weimar, invitert av Anna Amalie av Sachsen-Weimar-Eisenach. Kompaniet hadde en viktig rolle i utviklingen av tysk opera på slutten av 1700-tallet og mange kjente verk ble opprinnelig skrevet for og urfremført av Seyler-kompaniet, herunder skuespillet Sturm und Drang som gav navnet til perioden Sturm und Drang. Friedrich Maximilian Klinger, en barndomsvenn av Goethe, var da knyttet til Seyler-kompaniet som husdramaturg.

I 1789 utgav Abel Seylers ektefelle, den kjente skuespilleren Friederike Sophie Seyler, syngespillet Hüon und Amande, som kort etter ble plagiert av Emanuel Schikaneders teatertrupp. Librettoen til operaen Tryllefløyten bygget også i stor grad på den plagierte versjonen av Hüon und Amande.Peter Branscombe, W. A. Mozart: Die Zauberflöte, Cambridge University Press, 1991, p. 28

I 1770 måtte Seylers svoger, naturforskeren J.G.R. Andreae, motvillig redde teatertruppen fra konkurs.

Personer tilknyttet Seylersche Schauspiel-Gesellschaft

Abel Seyler («prinsipal»)
Friedrich Maximilian Klinger (dramatiker)
Friederike Sophie Seyler, tidligere Hensel (skuespiller)
Johann Adam Hiller (dirigent)
Christian Gottlob Neefe (dirigent)
Georg Anton Benda (komponist)
Anton Schweitzer (dirigent)
Konrad Ekhof (skuespiller)
Christoph Martin Wieland (librettist)Ritchie Robertson, Mock-Epic Poetry from Pope to Heine, Oxford University Press, 2009, ISBN 0191610143
Heinrich Leopold Wagner (dramatiker, produsent, oversetter og advokat)Alan Leidner, Sturm und Drang: Lenz, Wagner, Klinger, and Schiller: The Soldiers, The Childmurderess, Storm and Stress, and The Robbers, p. xii, Continuum International Publishing Group, 1992, ISBN 0826407056

Referanser

Litteratur
Thomas Bauman, North German Opera in the Age of Goethe, 1985

Kategori:Sturm und Drang